recursal/SuperWikiNEXT-32B huggingface dataset:
Codex Argenteus
**Codex Argenteus** on gootinkielinen Raamatun käsikirjoitus, joka perustuu piispa Wulfilan tekemään raamatunkäännökseen. Teoksen pergamentit on radiohiiliajoitettu 500-luvulle. Koodeksi on kirjoitettu todennäköisesti Italian Ravennassa Teoderik Suurelle. Codex Argenteus on yksi tunnetuimmista käsikirjoituksista maailmassa ja se lisättiin Unescon Memory of the World -listalle vuonna 2011.

Codex Argenteus on todennäköisesti alun perin sisältänyt 336 sivua, joista 187 on säilynyt. Teksti sisältää Uuden testamentin evankeliumit, jotka on kirjoitettu hopeisella musteella. Tästä tulee myös nimitys Codex Argenteus, joka tarkoittaa hopeista kirjaa.

Codex Argenteus löydettiin 1500-luvulla Ruhrin alueella sijaineesta Werdenin benediktiläisluostarista ja se tuotiin Ruotsiin sotasaaliina Prahasta vuonna 1648. 1660-luvulla Magnus Gabriel De la Gardie teetti siihen nykyiset hopeiset kannet. Nykyään sitä säilytetään Uppsalan yliopistokirjastossa. Codex Argenteus on laajin gootinkielinen teksti, joka on säilynyt.

Lähteet
-------

1. 1 2 3  UNESCO Memory of the World: Codex Argenteus – the ‘Silver Bible’ Viitattu 28.9.2014
2. 1 2  Aftonbladet 4.7.1998 : Silverbibeln daterad med kol-14-metoden Verkkoversio Viitattu 28.9.2014
3. 1 2  Uppsala Nya Tidning, UNT.se verkkoartikkeli 15.7.2012: Mysterier kring Silverbibeln Viitattu 28.9.2014

Aiheesta muualla
----------------

* Koodeksin digitoidut sivut (Arkistoitu – Internet Archive) Uppsalan yliopiston verkkosivuilla
Sam. Clason
**Samuel "Sam" Clason** (23. kesäkuuta 1867 Uppsala - 19. joulukuuta 1925 Tukholma) oli ruotsalainen historioitsija ja poliitikko. 

Hän oli professori Edward Clasonin och Clara Ulffin poika, joka meni naimisiin Elin Sebardtin kanssa 1895.

Clason aloitti opintonsa Uppsalan yliopistossa 1884, ja vuonna 1887 hänestä tuli filosofian kandidaatti. Vuonna 1895 hänestä tuli filosofian tohtori. Clasonista tuli historian professori Lundin yliopostossa 1904 vuoteen 1916, jolloin hänestä tuli Riksarkivetin arkistonhoitaja (*riksarkivarie*). 

Poliittisen uransa hän aloitti ensimmäisessä kamarissa 1907, missä hän istui kuoleman päiviinsä saakka. Hän oli oikeistomies, kansallismielinen ja uskovainen, ja oli Ernst Tryggerin hallituksen kirkkoministeri (*ecklesiastikminister*). Hän oli myös mukana perustamassa *Riksföreningen för svenskhetens bevarande i utlandet* vuonna 1908.

Lähteet
-------

* Svenskt biografiskt lexikon, band 20, s. 498-500
* Norberg, Tvåkammarriksdagen 1867-1970, band 5.
* *Vem är det: Svensk biografisk handbok 1925*, toim. Göran Lindblad, P A Norstedt & Söners Förlag, Stockholm 1924 s. 138

### Viitteet

1. ↑  Bengt Kummel, *Svenskar i all världen förenen eder! Vilhelm Lundström och den allsvenska rörelsen*. Turku 1994, s. 76

Aiheesta muualla
----------------

* Samuel Clason i LIBRIS, 51 paikkaa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Ruotsi
* Alankomaat
* Vatikaani

 |
|  |
| Tieteilijät | 
* CiNii

 |
|  |
| Muut | 
* IdRef

 |

 |
**San Donato Milanese** on kunta Lombardiassa Pohjois-Italiassa. Se on osa Milanon metropolikaupunkia, ja se sijaitsee 10 kilometrin päässä Milanosta. Kunta on yhdistetty Milanon metropolikaupunkiin Milanon metron avulla, sekä kunnasta löytyy oma rautatieasema. Vuonna 2015 kunnan väkiluku oli 32 221.

Historia
--------

San Donato perustettiin 600-luvulla Beneventon herttuan, Grimoaldin armeijan toimesta. Vasta 1500-luvulla San Donato joutui Milanon arkkipiispojen haltuun.Marigagnon taistelu käytiin San Donaton lähellä ja Frans I asetti päämajaansa kunnan alueelle taistelun jälkeen.

Nykyään San Donato Milanese on moderni teollisuus- ja palvelukeskus. Kunta sai Italian presidentin myöntämän kunniamaininnan 30. joulukuuta 1976.

Lähteet
-------

1. ↑  Istat - Istituto Nazionale di Statistica: Demographic Balance for the year 2015 and Resident Population from on 31st December *demo.istat.it*. Viitattu 18.11.2017. (englanniksi)

Aiheesta muualla
----------------

* Kuvia tai muita tiedostoja aiheesta **San Donato Milanese** Wikimedia Commonsissa

Milanon metropolikaupunki
Abbiategrasso | Albairate | Arconate | Arese | Arluno | Assago | Baranzate | Bareggio | Basiano | Basiglio | Bellinzago Lombardo | Bernate Ticino | Besate | Binasco | Boffalora sopra Ticino | Bollate | Bresso | Bubbiano | Buccinasco | Buscate | Bussero | Busto Garolfo | Calvignasco | Cambiago | Canegrate | Carpiano | Carugate | Casarile | Casorezzo | Cassano d’Adda | Cassina de’ Pecchi | Cassinetta di Lugagnano | Castano Primo | Cernusco sul Naviglio | Cerro Maggiore | Cerro al Lambro | Cesano Boscone | Cesate | Cinisello Balsamo | Cisliano | Cologno Monzese | Colturano | Corbetta | Cormano | Cornaredo | Corsico | Cuggiono | Cusago | Cusano Milanino | Dairago | Dresano | Gaggiano | Garbagnate Milanese | Gessate | Gorgonzola | Grezzago | Gudo Visconti | Inveruno | Inzago | Lacchiarella | Lainate | Legnano | Liscate | Locate di Triulzi | Magenta | Magnago | Marcallo con Casone | Masate | Mediglia | Melegnano | Melzo | Mesero | Milano | Morimondo | Motta Visconti | Nerviano | Nosate | Novate Milanese | Noviglio | Opera | Ossona | Ozzero | Paderno Dugnano | Pantigliate | Parabiago | Paullo | Pero | Peschiera Borromeo | Pessano con Bornago | Pieve Emanuele | Pioltello | Pogliano Milanese | Pozzo d’Adda | Pozzuolo Martesana | Pregnana Milanese | Rescaldina | Rho | Robecchetto con Induno | Robecco sul Naviglio | Rodano | Rosate | Rozzano | San Colombano al Lambro | San Donato Milanese | San Giorgio su Legnano | San Giuliano Milanese | San Vittore Olona | San Zenone al Lambro | Santo Stefano Ticino | Sedriano | Segrate | Senago | Sesto San Giovanni | Settala | Settimo Milanese | Solaro | Trezzano Rosa | Trezzano sul Naviglio | Trezzo sull’Adda | Tribiano | Truccazzano | Turbigo | Vanzaghello | Vanzago | Vaprio d’Adda | Vermezzo | Vernate | Vignate | Villa Cortese | Vimodrone | Vittuone | Vizzolo Predabissi | Zelo Surrigone | Zibido San Giacomo

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:San Donato Milanese
Tuaregikielten levinneisyysalue.
**Tuaregikielet** ovat tuaregien puhumien berberikielten ryhmä. Niitä puhutaan Saharan ja Sahelin alueella Nigerissä (noin 500 000 henkeä), Malissa (450 000), Algerian eteläosassa, Libyassa, Burkina Fasossa ja Nigeriassa. Kaikkiaan tuaregeja on yli miljoona henkeä. Monet heistä puhuvat myös arabiaa, songhaita, hausaa tai ranskaa.

Kielet jakautuvat pohjoiseen ja eteläiseen alaryhmään. Pohjoisryhmään kuuluu muun muassa tamahaq eli tahggart ja eteläryhmään tamasheq (tamašek), tamajaq ja zenaga. Kielet ovat keskenään ymmärrettäviä, ja niitä pidetään usein saman kielen murteina. Tuaregissa on lainoja hausasta ja songhaista, mutta melko vähän arabialaista vaikutusta.

Tuaregikielten kirjoittamiseen on käytetty perinteistä tifinagh-kirjoitusta sekä arabialaista kirjaimistoa. Malissa ja Nigerissä tuaregia kirjoitetaan myös latinalaisilla aakkosilla.

Lähteet
-------

1. 1 2 3  *Lingvistitšeski entsiklopeditšeski slovar*, s. 521. Moskva: Sovetskaja entsiklopedija, 1990. ISBN 5-85270-031-2.
2. ↑  *Concise Encyclopedia of Languages of the World*, s. 152. Oxford: Elsevier, 2009. ISBN 978-0-08-087774-7.
3. ↑  *Narody mira: istoriko-etnografitšeski spravotšnik*, s. 451. Moskva: Sovetskaja entsiklopedija, 1988.
4. ↑  *Encyclopedia of World Cultures: Volume IX, Africa and the Middle East*, s. 466. New York: G.K. Hall & Company, 1995. ISBN 0-8161-1815-9.
5. 1 2 3  Ilahiane, Hsain: *Historical Dictionary of the Berbers (Imazighen)*, s. 84. Lanham, Maryland – Toronto – Oxford: The Scarecrow Press, 2006. ISBN 0-8108-5452-X.
6. ↑  *Lingvistitšeski entsiklopeditšeski slovar*, s. 522. Moskva: Sovetskaja entsiklopedija, 1990. ISBN 5-85270-031-2.

Afroaasialaiset kielet
aasáx | aari | afar | ajawa | akkadi | amhara | arabia | aramea | bambassi | bedža | ebla | egypti | foinikia | hassaniyya | hausa | heprea | higi-bura | kabyyli | kambata | keskiatlaksentamazight | kopti | malta | oromo | saho | sidamo | somali | syyria | tamashek | tašelhit | tigre | tigrinja | ugariti | wolaitta
CodfishCodfish näkyy kuvassa Stewartinsaaren länsipuolella.

|  |  |
| --- | --- |
| Muut nimet | 
Whenua Hou |
| Sijainti | 
SouthlandUusi-Seelanti |
| Sijaintipaikka | 
Uusi-SeelantiView and modify data on Wikidata  |
| Vesialue | 
TyynimeriView and modify data on Wikidata  |
| Korkein kohta | 
249 m |
| Pinta-ala | 
14 km² |
| Suojelualue | 
Whenua Houn luonnonsuojelualue (d)View and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

Codfish Island. Kuva tammikuulta 2008.
**Codfish** (maorikielellä *Whenua Hou*) on pieni saari (14 km²) Uudessa-Seelannissa Stewartinsaaren länsipuolella. Saaren korkein kohta on 249 metrin korkeudella merenpinnan yläpuolella. Englanninkielinen nimi viittaa alkuperäislajistoon kuuluvaan hieta-ahveneen, jota alueella kalastetaan kaupallisissa tarkoituksissa.

Historia
--------

Historiallisesti saarta ovat asuttaneet maorit sekä siellä on sijainnut hylkeenpyytäjäyhdyskunta vuosien 1800–1850 aikana. Vuodesta 1898 alkaen saarella harjoitettiin maanviljelystä, mutta viljely-yritys epäonnistui, ja vuonna 1915 saari sai *scenic reserve* -suojelustatuksen.

Luonto
------

Saari julistettiin ylemmän statuksen luonnonsuojelualueeksi 1986 ja se on toiminut tärkeänä kakapojen elvyttämistoimenpiteiden keskuksena vuodesta 1987. Ennakoivina toimenpiteinä saarelta poistettiin suojelutoimia uhkaavat vieraslajit, kuten rotat, kettukusut sekä vekaluhtakanat. Lähes kaikki uhanalaiset kakapot elävät Codfishilla tai Anchorilla. Muita saarella eläviä uhanalaisia eläimiä ovat kaka, kruunuviherkaija, uudenseelanninviherkaija, mohua ja uudenseelanninkerttunen. Tämän lisäksi saaren rannikolla pesii keltasilmäpingviiniyhdyskuntia sekä vuonopingviinejä. Saarelle on sijoitettu myös uhanalaisia uudenseelanninlepakkoja. Kasvisto koostuu podokarpusmetsiköistä.

Saarta hoitaa New Zealand Department of Conservation, jonka työntekijöillä on vapaaehtoisten luonnonsuojelijoiden lisäksi maihinnousulupa saarelle. Saaren koillispuolella on helikopterien laskeutumisalue, jonka kautta liikenne saarelle tapahtuu. Saari on suljettu vierailijoilta ja matkailijoilta.

Lähteet
-------

1. 1 2 3 4 5  Department of Conservation, Codfish island *doc.govt.nz*. Viitattu 29.3.2016. (englanniksi)
2. ↑  New Zealand Geographic, The kakapo of Codfish Island *nzgeographic.co.nz*. Viitattu 29.3.2016. (englanniksi)
3. ↑  Kakapo recovery, Codfish island *kakaporecovery.org.nz*. Viitattu 29.3.2016. (englanniksi)
4. ↑  Kakapo recovery *kakaporecovery.org.nz*. Viitattu 29.3.2016. (englanniksi)

Aiheesta muualla
----------------

* Kuvia tai muita tiedostoja aiheesta **Codfish Island** Wikimedia Commonsissa
Osa artikkelisarjaa
 **Gnostilaisuus** 

Syyrialais-egyptiläinen gnostilaisuus 

* Setiläisyys
* Tuomaskristityt
* Valentinolaisuus
* Basilidelaisuus


Persialainen gnostilaisuus 

* Mandealaisuus
* Manikealaisuus


Kristillisen gnostilaisuuden isät 

* Simon Magus
* Kerinthos
* Markion
* Valentinos


Muita ryhmiä 

* Ofiitit
* Barbelo-gnostikot
* Kainiitit
* Karpokratiaanit
* Paulikiaanit
* Bogomiilit
* Kataarit


Gnostilaisuuden lähteet 

* Nag Hammadin kirjasto
* Codex Tchacos


Muuta 

* Gnosis


 

 malline: näytä • keskustele • muokkaa 

**Codex Tchacos** on muinainen koptilainen papyruskäsikirjoitus, koodeksikirja, joka on kirjoitettu noin vuonna 300. Se sisältää seuraavat kristilliset gnostilaiset kirjoitukset:

* *Juudaksen evankeliumi*
* *Ensimmäinen Jaakobin ilmestys*
* *Pietarin kirje Filippukselle*
* *Allogeneen* katkelma

Koodeksi on merkittävä siksi, että se sisältää ainoan tunnetun kappaleen *Juudaksen evankeliumista*, jonka alkukirkko hylkäsi harhaoppisena ja joka oli kadoksissa 1700 vuotta ennen sen löytymistä uudelleen.

Koodeksi löytyi El Minyasta Egyptistä 1970-luvulla, mutta sen tutkiminen ja käännöstyö alkoivat vasta vuonna 2001, kun sen omistaja Frieda Nussberger-Tchacos, joka hankki sen syyskuussa 2000, huolestui sen rappeutuvasta kunnosta ja siirsi sen baselilaiselle Maecenas-säätiölle. Koodeksi on nimetty Dimaratos Tchacoksen, koodeksin myyjän isän mukaan. Koodeksin ja erityisesti *Juudaksen evankeliumin* tutkimusta johti National Geographic Society, ja tutkimustulokset julkistettiin huhtikuussa 2006.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Codex Tchacos**.
* National Geographic: Codex Tchacos, Frequently Asked Questions (Arkistoitu – Internet Archive) (englanniksi)
Huvipuisto vuonna 1985
Huvipuisto nykyään
**Spreepark** on Berliinin Plänterwaldissa sijaitseva entinen huvipuisto.

Historia
--------

Huvipuisto avattiin Itä-Berliiniin vuonna 1969 nimellä *Kulturpark Plänterwald*. Berliinin muurin kaatuessa vuonna 1989 huvipuiston osti Witten perhe, ja sen nimi muutettiin Spreeparkiksi. Huvipuiston vuosittainen kävijämäärä oli tuolloin noin 1,5 miljoonaa. 1990-luvun lopussa kävijämäärät romahtivat, ja lopulta Spreepark suljettiin vuonna 2001. Wittet muuttivat Peruun ja ottivat huvipuistosta mukaansa kuusi huvipuistolaitetta, joiden avulla he perustivat uuden huvipuiston Perun pääkaupunkiin Limaan. Muut laitteet jäivät Spreeparkiin.

Nykyään
-------

Huvipuistoa oli yritetty myydä, mutta ostajaa sille ei löytynyt. Huvipuistolla on rasitteena sopimus, jonka mukaan alueen on oltava huvipuistokäytössä vuoteen 2061 saakka. Nykyään alueella olevat laitteet ruostuvat ja luonto valtaa sieltä itselleen tilaa. Vuodesta 2011 lähtien alueelle tehtiin maksullisia opastettuja kierroksia. mutta kun Berliinin kaupunki osti Spreeparkin maaliskuussa 2014, opastetut kierrokset lopetettiin.

Illalla 10. elokuuta 2014 huvipuistossa raivosi tulipalo, joka tuhosi suuren osan laitteista. Palomiehet havaitsivat alueella kaksi erillistä palopesäkettä, jotka yhdistyivät, sen perustella palo saattoi olla tuhopoltto.

Puiston kunnostamiseksi on syksyllä 2019 aloitettu suunnitelmat.

Lähteet
-------

1. 1 2  Oona Lohilahti: Luonto valtasi huonon onnen huvipuiston.  *Aamulehti*, 8.1.2014, s. B21.
2. ↑  Morgenposten (saksaksi)
3. ↑  Abandoned Berlin theme park burned down, 11 August 2014, the local.de accessed 12 August 2014
4. ↑  Restoring the theme park abandoned for 20 years. BBC 9.12.2019. Viitattu 9.12.2019

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Spreepark**.
**Yleishyödyllinen asuntoyhteisö** on asuntorakennuttamista harjoittava yhteisö, jolle on myönnetty oikeus hakea Valtion asuntorahaston aravalainaa vuokratalojen tai asumisoikeustalojen rakentamista varten.

Aravalainojen saajat
--------------------

Uudistuotannon rakentamista varten myönnettävien *arava-, korkotuki- ja takauslainojen* saajia on lailla rajoitettu. Rakennuttajan on oltava 

* kunta tai muu julkisyhteisö,
* Valtion asuntorahaston *yleishyödylliseksi* nimeämä asuinyhteisö, tai
* yllä mainittujen yhteisöjen suoraan omistama yhtiö.

Suuri lainansaajaryhmä ovat kunnat ja niiden suoraan omistamat osakeyhtiöt ja asunto-osakeyhtiöt. Nämä omaavat vajaat 60 % lainakannasta. Yleishyödyllisistä yhteisöistä neljä suurinta konsernia – Sato, TA, VVO ja Avara – omistavat 15 % lainakannasta. Saman 15 % omistavat yhteisöt, jotka tuottavat vanhus-, opiskelija- tai nuorisoasuntoja, tai asuntoja erityisryhmille. Viisi prosenttia lainakannasta on myönnetty eri yrityksille, pankeille ja vakuutuslaitoksille, loput pienemmille yleishyödyllisille asuntoyhteisöille.

Yleishyödyllisiksi nimetyt yhteisöt
-----------------------------------

Yleishyödyllisyyttä haetaan Asumisen rahoitus- ja kehittämiskeskus ARAlta. Edellytykset nimitykseen on määritelty vuokratalojen osalta aravalaissa (1189/93 §15a), ja korkotukilainojen osalta korkotukilaissa (604/2001 §24). ARA tutkii yhtiöiden *omistajataustan*, *toimialan* ja *taloudelliset tiedot*, ja nimeää yhtiön mikäli lain edellytykset täyttyvät.

Yleishyödylliseksi nimetty yhtiö sitoutuu noudattamaan yleishyödyllisyyden ehtoja, muun muassa *aravarajoituslaissa* määriteltyjä asuntoja koskevia käyttö- ja luovutusrajoituksia. ARAn tehtävänä on valvoa säännösten noudattamista. Mikäli yhtiön tilanne muuttuu, esimerkiksi omistussuhteet muuttuvat, sen on ilmoitettava asiasta ARAlle. ARAn tehtävänä on myös valvoa lainoitettujen yhtiöiden taloudellista tilannetta ja toiminnan mahdollisia riskejä.

Yleishyödyllisiksi nimettyjä yhteisöjä on vuoden 2007 alussa noin 450 kappaletta. Niistä noin 350 yhteisöä tuottaa asuntoja erityisryhmille. Nimetyistä yhteisöistä ARA ylläpitää julkista listaa].

Lähteet
-------

1. ↑  ARA: Uustuotannon lainoitus Valtion asuntorahasto.  Arkistoitu 27.9.2007. Viitattu 1.4.2007.
2. 1 2 3  ARA: Yleishyödyllisyys Valtion asuntorahasto.  Arkistoitu 27.9.2007. Viitattu 1.4.2007.
3. ↑  Lista ARAn yleishyödylliseksi nimeämistä yhteisöistä ara.fi Listan päivitysaika: 15.2.2022. Viitattu 3.4.2022

Aiheesta muualla
----------------

* Aravaa koskeva lainsäädäntö *Valtion säädöstietopankki*. Edita. Viitattu 1.5.2007.
Kaksi sivua *Codex Regiuksesta*.
**Codex Regius** (’Kuninkaallinen kirja’ tai ’Kuninkaan kirja’) on islantilainen keskiaikainen käsikirjoitus. Se on kirjoitettu muinaisnorjaksi ja sisältää 29 runoa, jotka muodostavat *Runo-Eddan* eli *Vanhemman Eddan*. *Codex Regius* on vanhin tunnettu skandinaavisten muinaistarujen kokoelma ja Islannin kansallisaarre.

Pergamentille kirjoitettu käsikirjoitus on ajoitettu noin vuoteen 1270. Johdannon ja käsikirjoituksen aineistojen järjestelyn perusteella tutkijat ovat päätelleet, että käsikirjoitus on kopio 1200-luvun lähteistä, jotka ovat sittemmin kadonneet. Piispa Brynjólfur Sveinsson sai käsikirjoituksen haltuunsa vuonna 1643, ja siitä puuttui jo tuolloin 8 sivua. Koko käsikirjoituksesta oli jäljellä ainoastaan 45 sivua, mutta osa kadonneista runoista on kuitenkin säilynyt proosamuodossa *Völsunga*-saagassa. Sveinsson oletti virheellisesti käsikirjoituksen tekijäksi Saimundr Viisasta (Sæmundr fróði), ja nimesi kirjoituksen *Sæmundar Eddaksi*. Vuonna 1662 Sveinsson lähetti käsikirjoituksen Tanskan kuninkaalle Fredrik III:lle. *Codex Regiusta* säilytettiin Kööpenhaminan kuninkaallisessa kirjastossa vuoteen 1971, jonka jälkeen se palautettiin Islantiin.

Lähteet
-------

1. 1 2  Codex Regius *Encyclopaedia Britannica. Britannica Academic*. Encyclopædia Britannica Inc. Viitattu 18.8.2015. (englanniksi)

Aiheesta muualla
----------------

* Kuvia tai muita tiedostoja aiheesta **Codex Regius** Wikimedia Commonsissa
**Grönlanninvalas** (*Balaena mysticetus*) on pohjoisilla merialueilla elävä suurikokoinen hetulavalaslaji.

Tuntomerkit
-----------

Grönlanninvalas on tumma eikä kovin sulavalinjainen eläin, jonka alaleuka on kaareva ja yläleuka kapea. Sen hetulat ovat pidemmät kuin millään muulla hetulavalaalla, jopa yli kolmemetriset. Grönlanninvalaan kallo on kovaa luuta, ja se hakkaa päällään jään alapintaan puhkaistakseen hengitysaukkoja. Pisimmät grönlanninvalaat ovat yli 20-metrisiä naaraita; uros on jonkin verran pienempi. Grönlanninvalas on maailman toiseksi painavin eläin, ja sinivalaan ohella ainoa, jonka suurimmat yksilöt voivat painaa toistasataa tonnia. Tavallisesti grönlanninvalaan paino on noin 50–60 tonnia.

Ikä
---

Vuonna 1999 löydettiin grönlanninvalas, joka todettiin silmän aminohappojen perusteella 211-vuotiaaksi. Toukokuussa 2007 inuitit löysivät Barrow’ssa, Alaskassa grönlanninvalaan, jonka kyljessä oli 1800-luvun lopulla käytetyn harppuunan kappaleita. Valaan iäksi arvioitiin noin 115–130 vuotta. Aiemminkin arveltiin, että grönlanninvalas voisi elää noin 80–100-vuotiaaksi.

Levinneisyys
------------

Grönlanninvalas on ainoa hetulavalas, joka elää koko elämänsä arktisilla merialueilla. Pohjoisesta jäämerestä levinneisyys ylettyy Atlantin ja Tyynenmeren pohjoisimpiin osiin.

Ravinto
-------

Grönlanninvalas siivilöi hetuloillaan planktonia vedestä. Se syö lähinnä *Calanus*-suvun äyriäisiä sekä *Spiratella*- ja *Limacina*-sukujen nilviäisiä.

Uhanalaisuus
------------

Grönlanninvalaspiirros
Kansainvälinen luonnonsuojeluliitto luokittelee grönlanninvalaan nykyään elinvoimaiseksi lajiksi, sillä lajin yksilömäärä on maailmanlaajuisesti kasvussa. Beringinmeren, Tšuktšimeren ja Beaufortinmeren populaation arvioidaan olevan yli 7 000 yksilön suuruinen, ja sen arvioidaan palautuneen jo valaanpyynnin aloittamista edeltäneelle tasolle.

Lähteet
-------

1. 1 2  Reilly, S.B. Bannister, J.L. Best, P.B. Brown, M. Brownell Jr. R.L. Butterworth, D.S. Clapham, P.J. Cooke, J. Donovan, G. Urbán, J. & Zerbini, A.N.: *Balaena mysticetus* *IUCN Red List of Threatened Species. Version 2014.2*.  2012. International Union for Conservation of Nature, IUCN, Iucnredlist.org. Viitattu 1.8.2014. (englanniksi)
2. 1 2  Jiří Gaisler ja Jan Zejda: *Suuri eläinkirja*, s. 275. suom. Mattias Toivanen, Jere Malinen ja Ismo Nuuja. WSOY, 1995. ISBN 951-0-22848-6.
3. 1 2  Haag, Amanda Leigh: Patented harpoon pins down whale age *Nature*.  19.6.2007. Viitattu 29.12.2015. (englanniksi)
4. ↑


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q174652
* Wikispecies: Balaena mysticetus
* ADW: Balaena\_mysticetus
* BioLib: 20745
* BOLD: 26409
* CoL: KF7Q
* CMS: balaena-mysticetus
* ECOS: 4615
* EoL: 46559419
* EPPO: BALEMY
* EUNIS: 1359
* Fossilworks: 64683
* GBIF: 2440330
* iNaturalist: 74103
* IRMNG: 11173308
* ITIS: 180533
* IUCN: 2467
* MSW: 14300005
* NatureServe: 2.100016
* NBN: NHMSYS0000376882
* NCBI: 27602
* NOAA: bowhead-whale
* SeaLifeBase: 69009
* Species+: 7903
* WoRMS: 137086

 |

 |
Malli tubuliinin rakenteesta sitoutuneena vinblastiiniin.
**Tubuliini** on pallomainen proteiini, joka on osa eukaryoottisolujen tukirankaa. Tubuliini polymeroituu mikrotubuluksiksi, joilla on useita tärkeitä tehtäviä muun muassa solunjakautumisessa.

Rakenne ja tehtävä
------------------

Tubuliinien polymeroituminen mikrotubuluksiksi
Tubuliinit ovat pallomaisia polymeerejä, joista tunnetaan kolmea muotoa α-, β- ja γ-tubuliinit. Kunkin alayksikön molekyylimassa on 50–60 kDa. Näistä tubuliinien muodoista α- ja β-tubuliinit muodostavat αβ-dimeerin, joka sitoutuu GTP-molekyyliin. Nämä dimeerit polymeroituvat ontoksi putkimaiseksi rakenteeksi, jota kutsutaan mikrotubulukseksi. γ-Tubuliini toimii mikrotubuluksien keskuksena. Tubuliinit sitoutuvat GTP-molekyyleihin ja kykenevät hydrolysoimaan sen GDP-molekyyleiksi. Hydrolyysin seurauksena myös tubuliinin konformaatio muuttuu ja näin mikrotubulukset kykenevät venymään ja kutistumaan. Mikrotubuluksillä on tärkeä rooli muun muassa mitoosissa ja aineiden kuljetuksessa solujen sisällä, koska aineenkuljetukseen osallistuvat kinesiinit liikkuvat tubuliiniyksiköitä pitkin.

Tubuliini lääkkeiden ja maatalouskemikaalien kohteena
-----------------------------------------------------

Eräät syöpien hoidossa käytetyt lääkeaineet kuten paklitakseli ja muut taksaanit sekä vinka-alkaloidit ja estramustiini sitoutuvat tubuliiniin ja estävät syöpäsolujen jakautumista. Vinka-alkaloidit estävät mikrotubuluksien muodostumista, kun taas taksaanit estävät niitä purkautumasta. Mikrotubuluksien purkautumista tarvitaan solujen erilaistumisessa. Nämä aineet sitoutuvat β-tubuliiniin.

Tubuliinin β-muotoon sitoutuvat myös monet bentsimidatsolifungisidit esimerkiksi tiabendatsoli, fuberidatsoli, karbendatsiimi, benomyyli ja tiofanaatti-metyyli. Nämä fungisidit estävät sienisolujen jakautumista häiritsemällä mitoosia ja meioosia.

Lähteet
-------

1. 1 2 3  Jeremy M. Berg, John L. Tymoczko & Lubert Stryer: *Biochemistry, 7th Edition*, s. 989–990. W. H. Freeman and Company, 2012. ISBN 978-0-7167-8724-2. (englanniksi)
2. 1 2 3  Thomas Scott,Eric Ian Mercer: *Concise encyclopedia biochemistry and molecular biology*, s. 156–157. Walter de Gruyter, 1997. ISBN 978-3110145359. (englanniksi)
3. 1 2 3  David Owen Morgan: *The Cell Cycle*, s. 114. New Science Press, 2007. ISBN 978-0199206100. Kirja Googlen teoshaussa (viitattu 8.10.2016). (englanniksi)
4. 1 2  Mikrotubulukset *Solunetti*. Viitattu 8.10.2016.
5. ↑  Erkki Elonen: 61. Kasvainten kemoterapia *Farmakologia ja toksikologia*. Medicina. Viitattu 8.10.2016.
6. ↑  Barry A. Dreikorn & W. John Owen: *Fungicides, Agricultural, Kirk-Othmer Encyclopedia of Chemical Technology*, John Wiley & Sons, New York, 2000. Viitattu 8.10.2016.

Aiheesta muualla
----------------

* Kuvia tai muita tiedostoja aiheesta **Tubuliini** Wikimedia Commonsissa
**Buleuterion** (m.kreik. Βουλευτήριον, *Būleutērion* tai *Bouleutērion*) oli antiikin aikainen buleuterion eli neuvoston kokoontumispaikka Dodonan kaupungissa Kreikassa.

Historia
--------

Dodonan buleuterion rakennettiin hellenistisen kauden alussa joko 300-luvun eaa. lopulla tai 200-luvun eaa. alussa. Se oli Epeiroksen liiton käytössä. Aitolialaiset tuhosivat rakennuksen vuonna 219 eaa. muun pyhäkköalueen ohella, jonka jälkeen se rakennettiin uudelleen. Roomalaiset polttivat rakennuksen vuonna 167 eaa. jonka jälkeen se rakennettiin jälleen uudelleen. Se oli käytössä ainakin vielä keisari Augustuksen aikana ajanlaskun alun tienoilla.

Buleuterionin rauniot lännestä päin nähtynä.

Rakennus
--------

Buleuterionin raunioita.
Buleuterion sijaitsi Dodonan akropoliin etelärinteessä Dodonan teatterin itäpuolella, pohjoiseen Prytaneionista. Sen koko oli noin 43,6 × 32,4 metriä ja sen julkisivussa oli pylväät, jotka edustivat doorilaista tyyliä. Seinien alaosat oli tehty kivestä ja ylemmät osat savitiilestä. Sisäänkäynti rakennukseen oli kahden noin 1,6 metrin leveyisen oven kautta.

Sisältä rakennus koostui suuresta salista, jonka pinta-ala oli noin 1 260 neliömetriä. Sen kattoa tukivat joonialaiset pylväät, jotka oli asetettu kahteen kolmen pylvään riviin. Salin seinustalla oli kiviset istuinrivit. Eteläseinustalla oli kivinen alttari, joka oli omistettu Zeus Naiokselle ja Zeus Buleukselle sekä Dionelle.

Prytaneionin ja Buleuterionin välissä sijaitsi pyhäkköalueen peribolos-muurin vanhempi länsiportti 300-luvulta eaa. Kun Buleuterion ja Prytaneion rakennettiin, muurin länsisivu siirrettiin lännemmäksi, minne rakennettiin myös uusi länsiportti.

Lähteet
-------

1. 1 2 3 4  Βουλευτήριο Δωδώνης Υπουργείο Πολιτισμού και Αθλητισμού. Viitattu 1.11.2012.
2. 1 2 3  Cartwright, Mark: Dodona *Ancient History Encyclopedia*. Viitattu 1.11.2012.
3. ↑  Archaeological site of Dodona – Greece Adrion. Viitattu 1.11.2022.
4. ↑  Bouleuterion – Prytaneion – West Stoa of the Sanctuary (Arkeologisen kohteen opastaulu) *Wikimedia Commons*. Viitattu 1.11.2022.
5. ↑  Πρυτανείο Δωδώνης Ministry of Culture and Sports. Viitattu 1.11.2012.

Aiheesta muualla
----------------

* Kuvia tai muita tiedostoja aiheesta **Dodonan buleuterion** Wikimedia Commonsissa
**Bulandshahr** on kaupunki Intian Uttar Pradeshin osavaltiossa Delhin kaakkoispuolella. Sen asukasluku oli vuonna 2011 222 519.

Maantiede
---------

Kalijokea.
Bulandshahr sijaitsee Intian Uttar Pradeshin osavaltion Bulandshahrin piirikunnassa Kalijoen varrella noin 65 kilometriä Delhistä kaakkoon. Kaupungin kautta kulkee Agran ja Meerutin välinen päätie. Ympäröivä seutu on tasaista maatalousaluetta Gangesin ja Jamunajokien välillä.

Historia
--------

Puutarhaportti, valokuva 1880-luvulta.
Nykyisen Bulandshahrin historiallinen nimi oli *Baran*, joksi kaupunkia joskus kutsutaan edelleen paikallisesti. Nimi on johdettu sen legendaarisesta perustajasta Ahibaranista. Arkeologisten löytöjen perusteella paikalla on ollut kaupunkiasutusta jo pitkään. Esimerkiksi kolikkoja on löytynyt ajalta ennen 400-lukua. Nykyinen nimi Bulandshahr viittaa "korkeaan kaupunkiin", mikä puolestaan viittaa kaupunkiin Kalijoen yläpuolella. Nimi on peräisin vasta islamilaiselta ajalta.

Mahmud Ghaznilaisen joukot valtasivat kaupungin sen hindulaiselta radžalta Har Dattilta vuonna 1018. Har Datt kääntyi tarinan mukaan antauduttuaan seuraajineen islamiin. Har Datt sai jatkaa kaupungin hallintaa ja asema periytyi hänen jälkeläisilleen. Har Dattin jälkeläiset hallitsivat vuoteen 1193 saakka, jolloin Chandra Sen kaatui taistelussa ghuridikenraali ja myöhempää Delhin sulttaani Qutb al-Din Aibakia vastaan. Hän antoi sen puolestaan *iqtana* vävylleen Iltutmišille. Muhammad bin Tughluqin kaudella seudulla sytty talonpoikaiskapina, jota kukistaessaan sulttaanin joukot hävittivät kaupunkia ja ympäröiviä alueita. Jaunpurin sulttaani Ibrahim Šah Šarki miehitti kaupunkia jonkin aikaa vuonna 1407, mutta joutui lähtemään oman pääkaupunkinsa tullessa uhatuksi.

Myöhemmin olot ilmeisesti rauhoittuivat ja Bulandshahria ei jonkin aikaa juuri mainita historiallisissa lähteissä. Suurmgulien hallitsija Aurangzeb tuli tunnetuksi omalaatuisesta uskonnon tulkinnastaan, joka sattui saamaan paljon kannattajia Bulandshahrissa. 1700-luvulla Bulandshahr ja muu Mogulivaltakunta yleensä kärsi marathojen sotaretkistä. Bulandshahr vallattiin lopulta kokonaan. Marathat hallitsivat kaupunkia Koilista eli nykyisestä Aligarhista. Alue liitettiin brittien alueisiin Intiassa vuonna 1803. Sepoy-kapinan aikana vuonna 1857 kapinallisten onnistui ajaa ulos brittiläinen varuskunta, mutta britit valtasivat sen myöhemmin takaisin viisi kuukautta kestäneen piirityksen jälkeen.

Väestö
------

Torikauppaa.
Bulandshahrin asukasluku oli Intian vuoden 2011 väestönlaskennan mukaan 222 519. Vuonna 1951 vastaava lukema oli 34 496. Vuonna 2011 kaupungin asukkaista 63,63 % oli hinduja ja 35,53 % muslimeja. Lukutaitoisuus oli 76,9 %.

Lähteet
-------

1. 1 2 3  Bulandshahr City Population 2011 - 2022 *Census 2011*. Census Organization of India. Viitattu 24.7.2022. (englanniksi)
2. 1 2  Bulandshahr Encyclopaedia Britannica. Viitattu 24.7.2022. (englanniksi)
3. 1 2 3 4 5  B. Lewis, Ch. Pellat ja J. Schacht: *Encyclopaedia of Islam, Volume I (A–B)*, s. 1299-1300. Brill, 1998. ISBN 978-90-04-08114-7. (englanniksi)
**Tuberkuliini** on tuberkkelibasilleista tehty, valkuaisaine-, nukleiinihappo- ja polysakkaridipitoinen valmiste, jota käytetään toteamaan tuberkuloosin ja tuberkkelibasillien elimistössä tuottamaa herkistymistä. Se saadaan tuberkuloosibakteeriseoksesta kuumentamalla ja tappamalla bakteerit. Ensimmäisenä sen eristi ja nimesi vuonna 1890 saksalainen lääkäri Robert Koch, joka oli huomannut vuonna 1882, että tuberkuloosin aiheuttaa bakteeri. Hänen toivonsa, että tuberkuliinia voisi käyttää tuberkuloosilääkkeenä, osoittautui turhaksi, mutta huomattiin, että sitä voidaan käyttää tuberkuloosin toteamiseen. Tuberkuliinia voidaan käyttää sekä ihoon hieromalla (salvakoe) että ihon sisälle ruiskuttamalla (Mantoux'n koe). Kummassakin tapauksessa kolmen vuorokauden sisällä ilmenee, onko kyseisellä potilaalla tuberkuloosi. Tuberkuliinia käytetään myös eläinlääketieteessä.

Tuberkuliinin tunnus anatomis-terapeuttis-kemiallisessa lääkeluokituksessa (*ATC*) on V04CF01.

Lähteet
-------

1. 1 2  Otavan Iso Fokus, s. 4303
2. 1 2 3  Kodin suuri tietosanakirja, osa 14 vuodelta 1979, s. 118
3. 1 2  Otavan Iso tietosanakirja, osa 9 vuodelta 1965, palsta 34
4. ↑  Arno Forsius: Tuberkuliinista ja tuberkuliinikokeista (Arkistoitu – Internet Archive)

Aiheesta muualla
----------------

* Lääkealan turvallisuus- ja kehittämiskeskus Fimea, ATC-luokitus: Tuberkuliini[vanhentunut linkki]
* Terveyskirjasto, lääketieteen sanasto: Tuberkuliini
**Qayenin maanjäristys** oli 10. toukokuuta 1997 Khorasanin maakunnassa Iranin pohjoisosassa tapahtunut voimakas maanjäristys. Siitä käytetään myös nimityksiä **Ardekulin** tai **Qaenin maanjäritys**. Järistys oli voimakkuudeltaan 7,3 momenttimagnitudia, ja sen keskus sijaitsi noin 270 km etelään Mašhadista Ardekulin kylässä. Järistys oli vuoden kolmas, ja se aiheutti runsaasti tuhoa. 1 567 ihmistä kuoli ja yli 2 300 loukkaantui. Maanjäristys jätti noin 50 000 kodittomiksi tuhoten yli 15 000 kotia. Yhdysvaltain geologisen tutkimuslaitoksen mukaan järistys oli vuoden 1997 tuhoisin. Varsinaista järistystä seurasi noin 155 jälkijäristystä. Järistys sai alkunsa Iranin ja Afganistanin välistä rajaa pitkin kulkevassa siirroksessa tapahtuneesta murtumasta.

Järistyksen aiheuttamat tuhot
-----------------------------

Maanjäristyksen arvioitiin aiheuttaneen tuhoja noin 100 miljoonan dollarin edestä. Alueelle lähetettiin huopia, telttoja, vaatteita ja ruokaa. Lisäksi pelastusryhmiä lähetettiin auttamaan paikallisia vapaaehtoisia pelastustöissä. Maanjäristys tuntui noin 500 000 neliökilometrin suuruisella alueella Mašhadin Kermanin ja Yazdin kaupungeissa. Suurimmat tuhot aiheutuivat noin sadan kilometrin mittaisella kaistaleella järistyskeskuksen ja Birjandin välillä. Maanjäristys aiheutti maanvyörymiä, jotka tuhosivat savesta rakennetut talot. Kokonaisia teitä tuhoutui, ja yhdessä kylässä 110 tyttöä menehtyi kylän koulun sorruttua.

Pelastustyöt
------------

Alueelle lähetettiin useita tuhansia vapaaehtoisia auttamaan pelastustöissä. Iranin Punainen Puolikuu lähetti 9 000 telttaa, 18 000 huopaa ja ruokaa. Iranin hallitus lähetti yhteensä 80 tonnia tarvikkeita Mashadiin, mistä pelastustöitä koordinoitiin.

Ranska lähetti alueelle rahtikoneen, jossa oli huopia, telttoja, vaatteita ja ruokaa. Sveitsin viranomaiset puolestaan lähettivät pelastusryhmän ja ihmisten etsimiseen koulutettuja koiria. Useita tarvikkeita kuljettaneita lentokoneita Euroopasta ja Arabimaista saapui Mashadiin 14. toukokuuta. Yhdysvallat lupasi tarjota apua, jos Iran sitä pyytäisi. Brittiläinen pelastusryhmä International Rescue Corps yritti lähettää ryhmän alueelle, mutta Iranin hallitus ei myöntänyt tälle viisumia. Useat Persianlahden alueen maat lähettivät osanottonsa järistyksessä kuolleiden omaisille.

Alueen vaikeakulkuisuuden vuoksi avun jakamisessa oli ongelmia, ja tiestön tuhoutumisen myötä apua jouduttiin osin jakamaan helikoptereilla.

Pelastusoperaatio jatkui jonkin aikaa, mutta Iranin hallitus lopetti pelastustyöt 14. toukokuuta.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:1997 Qayen earthquake
**Arkikieli** on epämuodollista ja epävirallista kielenkäyttöä, joka poikkeaa neutraalista yleiskielestä ja asiatyylistä. Arkikielisyyksiä käytetään runsaasti etenkin puhekielessä mutta nykyisin aiempaa enemmän myös kirjoitetussa kielessä.

Sanakirjoissa arkikieliset sanat osoitetaan lyhenteellä *ark.*

Monen sanan kohdalla on erilaisia mielipiteitä siitä, onko se arkikielinen vai yleiskielinen. Yleiskielen ja arkikielen välinen harmaa alue on myös nykyisin aiempaa leveämpi. Melko yleisesti arkikielisiksi katsotaan esimerkiksi sanat *jätski*, *kovis*, *kommari* ja *fiilinki*. Sana *kiva* on monessa yhteydessä jo yleiskieltä, mutta ei kuitenkaan sovi mihin tahansa tekstiin, kuten yleiskieliset *mukava* ja *miellyttävä*.

Joskus arkikielisestä sanasta tulee ajan myötä yleiskielinen. Esimerkiksi sanat *kolari*, *purkki*, *perua* ja *purnata* olivat arkikielisiä vielä *Nykysuomen sanakirjassa* (1951–1961). Kun *Kielitoimiston sanakirja* ilmestyi sähköisenä vuonna 2004, aiemmin arkikielisinä pidetyt sanat *flirttailla*, *sinkku*, *polttarit*, *lööppi* ja *funkkis* oli jo merkitty yleiskielisiksi. Lyhentymällä syntyneet sanat muuttuvat nopeasti arkisista yleiskielisiksi, kuten *video*, *mikro* ja *latte*. Muodostustavaltaan uudenlaiset sanat ovat aluksi arkikielisiä, kuten *kolaroida*, *häiriköidä* ja *mökkeillä*. Myös vieraan kielen monikon pohjalta syntyneet *pinssi* ja *fakta* olivat aluksi arkikielisiä. Useat ruotsin kielestä mukautetut sanat olivat suomessa pitkään arkikielisiä, kuten *pulla*, *bussi*, *tiskata*, *tolppa*, *remontti*, *henkselit*, *halsteri*, *karmi*, *mortteli* ja *siivu*.

Lähteet
-------

1. 1 2 3 4  Eija-Riitta Grönros: Arkikielestä yleiskieleen *Kielikello*.  4/2006. Viitattu 26.8.2019.
**Bandidas** on Joachim Rønningin ja Espen Sandbergin ohjaama komediallinen toimintaelokuva, joka sijoittuu 1800-luvun loppupuolen Meksikoon. Sen pääosia esittävät Penélope Cruz ja Salma Hayek. Elokuvan budjetti oli 35 miljoonaa Yhdysvaltain dollaria.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Hayek esittää Sara Sandovalia, rikasta pankkiirin tytärtä, Cruz köyhästä perheestä tulevaa Maria Alvarezia. Neitokaiset yhdistää newyorkilaisen pankin edustajamies Tyler Jackson, joka repii naisten perheet hajalle varastaessaan näiden maita Yhdysvaltain rautateiden laajentumistarpeisiin. Sandoval ja Alvarez päättävät kostaa vääryydet ja alkavat ryöstellä pankin sivukonttoreita. Meksikolaisten maita ja perheitään puolustavat naiset saavat lopulta puolelleen myös heitä pidättämään lähetetyn poliisin, Quentin Cooken.

**Juonipaljastukset päättyvät tähän.**

Rooleissa
---------

|  |  |  |
| --- | --- | --- |
|  Penélope Cruz  | … |  María Álvarez 
  |
|  Salma Hayek  | … |  Sara Sandoval 
  |
|  Steve Zahn  | … |  Quentin Cooke 
  |
|  Dwight Yoakam  | … |  Tyler Jackson 
  |
|  José María Negri  | … |  Padre Pablo
  |
|  Audra Blaser  | … |  Clarissa Ashe
  |
|  Sam Shepard  | … |  Bill Buck 
  |
|  Ismael 'East' Carlo  | … |  Don Diego Sandoval
  |

Lähteet
-------

1. ↑  Bandidas (2006) Box Office Mojo. Viitattu 9.5.2018.
**Edmund Holm** (28. marraskuuta 1877 – 10. helmikuuta 1940 Helsinki) oli suomalainen kilpapyöräilijä.

Holm ajoi vuonna 1897 Eläintarhan lautaradalla kilometrin aikaan 1.25,2, 4 kilometriä aikaan 6.05 ja tunnissa 37 kilometrin 606 metrin matkan. Tämän pyöräilyradan oli Pyöräilyklubi rakentanut vuonna 1894 Eläintarhan alueelta vuokraamalleen niitylle. Rata valmistui 1897 ja se purettiin 1903. Vuonna 1898 Holm ajoi Viipurissa kilometrin aikaan 1.21,2. Tämä tulos oli silloinen maailmanennätys. 13. elokuuta 1899 Helsingissä pidetyissä kansainvälisissä pyöräilykilpailuissa Holm voitti kaikki matkat, hänen aikansa kilometrillä oli 1.23,2 ja kahdella kilometrillä 3.05,2. Viiden kilometrin ajon hän voitti aikaan 8.59,0. Vuonna 1900 hän voitti 3 000 metrin tasoitusajon Tukholmassa.

Holm harrasti myös purjehdusta ja moottoriurheilua. Hän oli vuodesta 1900 alkaen Stockmannin palveluksessa. Hänestä tuli liikkeen auto-osaston esimies 1921 ja prokuristina hän toimi siellä vuodesta 1922 alkaen.

Holm kuoli helmikuussa 1940 62-vuotiaana Marian sairaalassa Helsingissä pitkällisen sairauden jälkeen.

Lähteet
-------

1. 1 2 3  Pyöräilijäveteraani täyttää vuosia, Helsingin Sanomat, 28.11.1937, nro 322, s. 21, Kansalliskirjaston digitaaliset aineistot
2. ↑  Kuolinilmoitus, Hufvudstadsbladet, 11.02.1940, nro 40, s. 1, Kansalliskirjaston digitaaliset aineistot
3. 1 2 3 4  Dödsfall, Hufvudstadsbladet, 11.02.1940, nro 40, s. 10, Kansalliskirjaston digitaaliset aineistot
4. 1 2 3  Prokuristen Edmund Holm 60 år, Hufvudstadsbladet, 28.11.1937, nro 322 (2. painos), s. 4, Kansalliskirjaston digitaaliset aineistot
5. ↑  Eläintarhan alue - Ympäristöhistoriallinen selvitys. Helsingin kaupunkisuunnitteluviraston asemakaavaosaston selvityksiä 2013:2, sivu 32 Pyöräilyrata (Velodromi)

Aiheesta muualla
----------------

* Edmund Holm, Suomen Urheilulehti, 01.10.1900, nro 5, s. 44, Kansalliskirjaston digitaaliset aineistot
Palacio de los Deportes
**Asociación Deportiva ElPozo Murcia Futbol Sala** (eli **ElPozo Murcia FS**) on espanjalainen vuonna 1989 perustettu futsalseura Murcian kaupungista. Kaudella 2018-19 seura pelaa Espanjan korkeimmalla sarjatasolla Primera División de Futsalissa. Seura pelaa kotiottelunsa 7 500 paikkaa vievällä Palacio de Deportesilla Murciassa. Seuran valmentajana toimii brasilialainen Duda.

Saavutuksia
-----------

* **Primera División de Futsal:** 5 (1993–94, 2005–06, 2006–07, 2008–09, 2009–10)
* **Copa de España de Futsal**: 4 (1995, 2003, 2008, 2010)
* **Copa del Rey de Futsal:** 2 (2016, 2017)

Historiaa
---------

ElPozo Murcia FS perustettiin vuonna 1989 ja se debytoi Espanjan pääsarjassa samana vuonna sijoittuen kaudella 1989-1990 sarjassa neljänneksi. Ensimmäisen mestaruutensa seura saavutti kuudennella pääsarjakaudellaan eli kaudella 1994-1995. Seura on voittanut viisi Espanjan mestaruutta, jotka ovat tulleet kausilla 1994-1995, 2005-2006, 2006-2007, 2008-2009 ja 2009-2010. European Futsal Winners Cupin murcialaisseura voitti kaudella 2003-2004 ja Espanjan futsalcupin vuosina 1995, 2003, 2008 ja 2010. Kaudella 2014-2015 ElPozo Murcia oli sarjan toinen Inter FS:n jälkeen.

Nykyinen joukkue
----------------

*milloin?*

* **12** (g) Espanja Fabio
* **15** (g) Espanja Rafa
* **3** (f) Espanja José Ruiz
* **9** (f) Espanja Bebe
* **14** (f) Espanja Adri
* **7** (a) Espanja Juanpi
* **11** (a) Espanja Miguelín
* **21** (a) Brasilia Italia Gréllo
* **23** (a) Brasilia Franklin
* **33** (a) Brasilia Gabriel Lima
* **8** (p) Brasilia Eka
* **10** (p) Espanja Álex
* **17** (p) Espanja Raúl Campos

### Merkkien selitykset

* (g) = goleiro
* (f) = fixo/cierre
* (a) = ala
* (p) = pivot

Lähteet
-------

* 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Kitaristi Anders Gjesti yhtyeen konsertissa vuonna 2007.
**El Caco** on norjalainen stoner rock -yhtye.

Historia
--------

Yhtyeen perustivat Lillestrømissä Oslon lähistöllä Øyvind Osa, Thomas Fredriksen ja Anders Gjesti vuonna 1998. Jo ennen sitä Anders Gjesti ja Øyvind Osa esiintyivät usean eri rumpalin ja yhtyenimen alla, kunnes Thomas Fredriksenin liityttyä joukkoon muotoutui El Caco. Ensialbumi *Viva* julkaistiin vuonna 2001 Black Balloon Records -levy-yhtiölle, kansainvälisen jakelun hoiti Music for Nations. Levy sai kehuja lähes kaikissa alan julkaisuissa*lähde?*. 

Toinen albumi ilmestyi pitkän Euroopan-kiertueen jälkeen, jonka aikana yhtye opittiin tuntemaan erinomaisena livebändinä*lähde?*. Kesällä 2002 El Caco sulkeutui studioon tuottajansa Daniel Bergstrandin (Meshuggah, In Flames) kanssa äänittämään toista pitkää albumiaan. Tuloksena oli vuonna 2003 julkaistu *Solid Rest*.

Pari seuraavaa vuotta kului kiertueella, kunnes yhtye aloitti 2004 loppupuolella kolmannen albuminsa *The Searchin* nauhoitukset. Aluksi oli tarkoitus tuottaa albumi itse, mutta he päätyivät kuitenkin palaamaan yhteistyöhön Daniel Bergstrandin kanssa. Lopputuloksena oli muun muassa vuoden 2005 "Norwegian Alarm Award for best metal album" ("Alarmprisen") ja Norwegian Grammy -ehdokkuus samassa kategoriassa.

Vuonna 2007 julkaistu neljäs albumi *From Dirt* jatkoi edeltäjiensä linjoilla, tuottajana toimi jälleen Daniel Bergstrand. Loppuvuodesta 2007 tuli ilmoitus yhtyeen rumpalin Thomas Fredriksenin erosta. Uusi rumpali Fredrik Wallumrød (Span, Dog Almighty) liittyi mukaan maaliskuussa 2008. Seuraava levy uudella kokoonpanolla, nimeltään *Heat*, julkaistiin 2009.

El Cacon managerina toimii entinen jalkapalloilija Dan Eggen.

Diskografia
-----------

### Albumit

* *Viva*, 2001
* *Solid Rest*, 2003
* *The Search*, 2005
* *From Dirt*, 2007
* *Heat*, 2009
* *Hatred, Love & Diagrams*, 2012
* *7*, 2016

### Singlet

* Cosmic (2001)
* A Nice Day (2003)
* Someone New (2005)
* I Feel For You (2008)
* Heat Heat (2009)
* Hatred (2012)
* Sickness (2015)
* Curious (2015)
* Ambivalent (2015)

Aiheesta muualla
----------------

* El Cacon viralliset verkkosivut
* El Caco Myspacessa (englanniksi)
Näkymä Bandiagaran kalliolta etelään.
Homborivuoret.
**Bandiagaran–Homborin ylänkö** (ransk. *Plateau de Bandiagara–Hombori*) on luonnonalue Malin keskiosassa. Se kuuluu pääosin Moptin alueeseen ulottuen koillisessa Timbuktun ja etelässä Ségoun alueille. Ylängön keskellä sijaitsevat 450–800 metriä korkea Dogonin ylätasanko sekä Gandamia- ja Homborivuoret. Etelässä on Bobon tasanko ja pohjoisessa Dyoundé-Erensisin alue.

Dogonin eli Bandiagaran ylänkö rajoittuu 300–600 metriä korkeaan, 200 kilometrin pituiseen Bandiagaran kalliorinteeseen, jonka itäpuolella on Gondo-Sénon tasanko. Lännessä ylänkö laskeutuu loivasti Nigerin sisämaasuiston tulva-alueelle. Douentzan lähellä sijaitsevat Gandamiavuoret kohoavat 500–600 metrin korkeuteen. Malin korkein paikka on Gourman tasangon yllä kohoava 1155 metriä korkea Homborivuori.

Ylänkö sijaitsee Nigerin sivujoen Yamén valuma-alueella. Lisääntyneen kuivuuden seurauksena se kuuluu nykyään lähes kokonaan Sahelin vyöhykkeeseen. Pohjavesivarat ovat vähäiset ja vaikeasti hyödynnettävissä. Pinta-alasta puolet on aroa. Savannin osuus on laskenut noin neljännekseen, ja alueen maatalouskäyttö ja eroosio ovat lisääntyneet voimakkaasti.

Alueella viljellään etupäässä hirssiä, durraa ja vihanneksia. Lisäksi harjoitetaan laiduntamiseen perustuvaa karjanhoitoa. Suurimmat väestöryhmät ovat dogonit ja fulbet.

Lähteet
-------

* Schema regional d’amenagement du territoire de Mopti 2010–2035 *giz-pact.org*.  2011.  Arkistoitu 6.10.2014. Viitattu 16.11.2014. (ranskaksi)

### Viitteet

1. ↑  Schema, s. 51–53.
2. ↑  Schema, s. 52–53.
3. ↑  Schema, s. 52–54.
4. ↑  *Afrika: entsiklopeditšeski spravotšnik, tom 2*, s. 131. Moskva: Sovetskaja entsiklopedija, 1987.
5. ↑  *Afrika: entsiklopeditšeski spravotšnik, tom 1, liitekartta Narody*. Moskva: Sovetskaja entsiklopedija, 1986.
**Arkipäivä** tarkoittaa vanhemmassa merkityksessä kaikkia muita päiviä paitsi sunnuntaita ja kirkollisia juhlapäiviä, tai uudemmassa merkityksessä päiviä maanantaista perjantaihin, yleisiä juhlapäiviä yleensä lukuun ottamatta. 

Arkipäivät ovat rajoitusten alaisten tabupäivien ulkopuolisia päiviä. Vilkuna (1994) selittää, että viikonpäivistä on aluksi nimetty pyhä eli myöhempi sunnuntai sekä sen aatto eli lauantai, kylpypäivä (esimerkiksi muinaisnorjan *laugardag*, pesupäivä, kylpypäivä). Muut olivat tavanomaisia työpäiviä eli arkipäiviä.

Laissa (esim. *laki säädettyjen määräaikain laskemisesta* ja vuosilomalaki) arkipäivällä tarkoitetaan vanhemman merkityksen mukaista käytäntöä eli lauantait lasketaan arkipäiviksi.

Katso myös
----------

* Maanantai
* Tiistai
* Keskiviikko
* Torstai
* Perjantai
* Lauantai
* Pyhäpäivä

Lähteet
-------

* Vilkuna, Kustaa: *Vuotuinen ajantieto: Vanhoista merkkipäivistä sekä kansanomaisesta talous- ja sääkalenterista enteineen*. 24. painos (1. laitos 1950). Helsingissä: Otava, 2007. ISBN 951-1-12544-3.

### Viitteet

1. ↑  Vilkuna 1994, 377
2. ↑  laki säädettyjen määräaikain laskemisesta
**Bandaru Dattatreya** (s. 12. kesäkuuta 1947) on intialainen poliitikko, joka on toiminut Himachal Pradeshin kuvernöörinä vuodesta 2019. Aikaisemmin hän toimi Intian työasiain valtioministerinä Modin ensimmäisessä hallituksessa. Hänet äänestettiin parlamentin alahuoneeseen ensimmäisen kerran vuonna 1991. Vuosina 1996–1998 hän johti Intian kansanpuolueen toimintaa Andhra Pradeshin osavaltiossa.

Dattatreya liittyi Rashtriya Swayamsevak Sanghiin vuonna 1965. Hän toimi järjestön täyspäiväisenä jäsenenä vuosina 1968–1989. Hänet pidätettiin Indira Gandhin julistaman poikkeustilan aikana. Poliittisen uransa hän aloitti varsinaisesti vuonna 1980, jolloin hän liittyi Intian kansanpuolueeseen. Yksitoista vuotta myöhemmin hänet valittiin parlamentin alahuoneeseen.

Atal Bihari Vajpayeen hallituksissa hän toimi kaupunkikehityksen valtioministerinä vuosina 1998–2001. Rautatieministeriössä hän toimi valtioministerinä vuosina 2001–2003. Modin ensimmäisessä hallituksessa hän vastasi työministeriöstä vuoteen 2017, jonka aikana hän paransi työntekijöiden asemaa muun muassa vaikuttamalla minimipalkkaan.

Dattatreyan nimi nousi esille vuonna 2016 itsemurhan tehneen kastittoman opiskelijan Rohit Vemulan tapauksessa. Dattatreyan syytetään painostaneen häntä Intian kansanpuolueen paikallisosaston kautta.

Lähteet
-------

1. 1 2  Vadlapatla, Sribala: 'People-friendly' Bandaru Dattatreya to serve as Himachal Pradesh governor *Times of India*.  2.9.2019. Viitattu 6.10.2019.
2. 1 2  Bandaru Dattatreya - a simple leader from backward class (Profile) *Business Standard*.  9.11.2014. Viitattu 6.10.2019.
3. 1 2  Somasekhar, M.: Bandaru Dattatreya: Patience & loyalty pay off *The Hindu Business Line*.  2.9.2019. Viitattu 6.10.2019.

Aiheesta muualla
----------------

* Kuvia tai muita tiedostoja aiheesta **Bandaru Dattatreya** Wikimedia Commonsissa

* Dattatreyan profiili 16. Lok Sabhan sivuilta